দক্ষ প্লেয়ারদের খোঁজ নেওয়া শুরু করল গেরুয়া শিবির।  শুরু হল সম্পর্ক অভিযান। জেলায় দলের সাংগঠনিক ক্ষমতা বুঝতে জেলা প্রেসিডেন্টদের সঙ্গে বৈঠক করলেন সিদ্ধার্থনাথ সিং, রাহুল সিনহা।
 ওয়েব ডেস্ক: দক্ষ প্লেয়ারদের খোঁজ নেওয়া শুরু করল গেরুয়া শিবির।  শুরু হল সম্পর্ক অভিযান। জেলায় দলের সাংগঠনিক ক্ষমতা বুঝতে জেলা প্রেসিডেন্টদের সঙ্গে বৈঠক করলেন সিদ্ধার্থনাথ সিং, রাহুল সিনহা। খাতায় কলমে বিজেপির সদস্য সংখ্যা প্রায় ৪৩ লক্ষ। কিন্তু  এর মধ্যে অনেকেই  রাজনীতির ময়দানে একেবারেই নতুন।  দিল্লি থেকে নির্দেশ এসেছে দলের স্কিলড প্লেয়ারদের খুঁজে বের করার। তাই সমস্ত জেলা সভাপতিদের নিয়ে মঙ্গলবার জরুরি বৈঠকে বসেছিলেন রাজ্য সভাপতি রাহুল সিনহা ও সিদ্ধার্থনাথ সিং।
বৈঠকে ঠিক হয়েছে ৪৩ লক্ষ সদস্যের মধ্যে কারা অভিজ্ঞ তাদের চিহ্নিত করা--অভিজ্ঞ সদস্যদের চিহ্নিতকরণ। বুথ ভিত্তিক সংগঠন গড়ে তোলার প্রস্তুতি। বৈঠকে জেলাস্তরের অনেক নেতাই  দলে যোগ্য নেতৃত্বের অভাবের কথা জানিয়েছেন। তাই নেতৃত্ব দেওয়ার নতুন মুখ খুঁজে বের করাও এই মুহুর্তে  বড় চ্যালেঞ্জ গেরুয়া শিবিরের।  বিজেপিতে মুকুল যোগ নিয়ে খবরও দলের নিচু তলার কর্মীদের বিভ্রান্ত করছে বলে দাবি জেলা নেতৃত্বের। শীর্ষ নেতৃত্বের কাছে স্পষ্টভাবেই তা খারিজের দাবি জানিয়েছেন জেলা নেতৃত্ব।